**Општина Мерошина**

**Локални акциони план запошљавања општине Мерошина за период 2024 – 2026.**

Мерошина, 2023. године

[**УВОД 3**](#_Toc70511496)

[1. ОСНОВНИ ПОДАЦИ О MЕРОШИНИ И КРАТАК ОПИС ЛОКАЛНЕ ЕКОНОМСКЕ СИТУАЦИЈЕ 5](#_Toc70511497)

[2. СТАЊЕ И ТОКОВИ НА ТРЖИШТУ РАДА 7](#_Toc70511498)

[2.1. СТАЊЕ НА ТРЖИШТУ РАДА 7](#_Toc70511499)

[2.2. СТРУКТУРА НЕЗАПОСЛЕНИХ 8](#_Toc70511500)

[2.3. ПОЛОЖАЈ РОМА НА ТРЖИШТУ РАДА 10](#_Toc70511501)

[2.4. СЛОБОДНА РАДНА МЕСТА И ЗАПОШЉАВАЊЕ 10](#_Toc70511502)

[2.5. КОРИСНИЦИ НОВЧАНЕ НАКНАДЕ НА ОСНОВУ НЕЗАПОСЛЕНОСТИ 10](#_Toc70511503)

[2.6. СИВА ЕКОНОМИЈА 10](#_Toc70511504)

[3. МЕРЕ АКТИВНЕ ПОЛИТИКЕ ЗАПОШЉАВАЊА У 2022.години 11](#_Toc70511505)

[4. ПОЛИТИКА ЗАПОШЉАВАЊА ОПШТИНЕ МЕРОШИНА ЗА ПЕРИОД 2024-2026.ГОД 11](#_Toc70511506)

[4.1. Отварање нових радних места **13**](#_Toc70511507)

[4.2. Унапређивање социјалне инклузије и једнаког приступа тржишту рада 13](#_Toc70511508)

[5. ПРИКАЗ УТВРЂЕНИХ ЦИЉЕВА И МЕРА **13**](#_Toc70511510)

[5.1. Отварање нових радних места, смањивање ефеката економске кризе на постојећа радна места и повећање формалне запослености 13](#_Toc70511511)

[5.1.1. Подстицање запошљавања и превенција незапослености 13](#_Toc70511512)

[5.1.2. Подстицање запошљавања младих 14](#_Toc70511513)

[5.2. Унапређивање социјалне инклузије и једнаког приступа тржишту рада 15](#_Toc70511515)

[5.2.1. Уједначавање положаја жена и мушкараца на тржишту рада 15](#_Toc70511516)

[5.2.2. Стварање услова за социјалну инклузију и запошљавање особа са инвалидитетом, Рома, избеглих и расељених лица, повратника по споразуму о реадмисији, жртава трговине људима и породичног насиља, радно способних корисника новчане социјалне помоћи, младих до 30 година који су имали/имају статус детета без родитељског старања, младих до 30 година старости са статусом детета без родитељског старења ......................................................................................................................................15](#_Toc70511517)

[6. ПРОГРАМИ И МЕРЕ АКТИВНЕ ПОЛИТИКЕ ЗАПОШЉАВАЊА 16](#_Toc70511519)

[7. СРЕДСТВА 18](#_Toc70511520)

[8. ТАБЕЛА ЦИЉЕВА И МЕРА ЗА РЕАЛИЗАЦИЈУ ЛАПЗ-а 18](#_Toc70511521)

[9. НОСИОЦИ ПОСЛОВА РЕАЛИЗАЦИЈЕ АКЦИОНОГ ПЛАНА 19](#_Toc70511523)

# УВОД

Акционим планом запошљавања општине Мерошина за период 2024.-2026. год. (у даљем тексту: Акциони план) дефинишу се циљеви и приоритети политике запошљавања за период 2024-2026 и утврђују програми и мере које ће се реализовати, како би се достигли постављени циљеви и омогућило повећање запослености на територији општине Мерошина.

Правни основ за доношење Акционог плана представља Закон о запошљавању и осигурању за случај незапослености (Службени гласник Републике Србије“, број: 36/2009, 88/2010, 38/2015, 133/2017 и 49/2021) којим је утврђено да надлежни орган локалне самоуправе може по прибављеном мишљењу Локалног савета за запошљавање усвојити локални плански документ у области запошљавања у складу са прописима којима се уређује плански систем.

Акциони план садржи све елементе предвиђене Законом о запошљавању и осигурању за случај незапослености:

* макроекономски оквир за стварање и примену политике запошљавања,
* стање и токове на тржишту рада за наредне године,
* циљеве и приоритете политике запошљавања,
* програме и мере активне политике запошљавања за наредне године са одговорностима за њихово спровођење и потребним средствима,
* финансијски оквир за политику запошљавања и изворе финансирања,
* носиоце послова реализације Акционог плана,
* категорије теже запошљивих лица који имају приоритет у укључивању у мере активне политике запошљавања,
* индикаторе успешности реализације програма и мера и друге елементе.

Циљеви активне политике запошљавања за период 2024-2026 год, усмерени су на:

* 1. Повећање запослености
	2. Улагање у људски капитал
	3. Социјалну инклузију

Приоритети за период 2024-2026 год првенствено су усмерени на улагање у људски капитал, подстицање социјалне инклузије на тржишту рада и отварање нових радних места.

У том смислу, уважавајући смернице и препоруке европске политике запошљавања, акционим планом се утврђују приоритети активне политике запошљавања за период 2024-2026 год и то су:

* отварање нових радних места,
* подстицање запошљавања теже запошљивих група незапослених лица и рањивих категорија,
* унапређење социјалног дијалога на територији општине Мерошина.

Приоритети политике запошљавања за период 2024-2026 године, произашли су из реалних потреба и њихова реализација захтева укључивање свих институција и социјалних партнера. Из тог разлога поред Општинске управе општине Мерошина и Локалног савета за запошљавање, у припреми и изради Акционог плана учествовали су Национална служба за запошљавање – испостава Мерошина (у даљем тексту: Национална служба за запошљавање).

На Акциони план претходно мишљење дао је Локални савет за запошљавање општине Мерошина \_\_\_\_\_\_\_\_\_\_\_(у даљем тексту: Савет за запошљавање), који је основан **2021. године.**

# ОСНОВНИ ПОДАЦИ О МЕРОШИНИ И КРАТАК ОПИС ЛОКАЛНЕ ЕКОНОМСКЕ СИТУАЦИЈЕ

Локалну економску ситуацију описаћемо кроз анализу кључних области привредног развоја Општине Мерошина.

Општина Мерошина је општина Нишавског округа у Југоисточној Србији.

**УВОД**

Општина Мерошина – раскрсница царских путева.

Налази се на југоисточном делу централне Србије, са изузетно повољним географским положајем и представља спону западне и југоисточне Европе.

Општина Мерошина је основана 1957.године са административним центром у истоименом насељу. Смештена је у северозападном делу Нишке котлине, са северне и северозападне стране затварају је планински масиви Малог Јастрепца, а на источној страни омеђена је током реке Јужна Морава. На северу се граничи са општином Алексинац, градским општинама града Ниша – Црвени Крст и Палилула на истоку,

општинама Житорађа и Дољевац на југу и градом Прокупљем на западу.

Територијално припада Нишавском округу и заузима површину од 193 км2 на којој, према попису из 2022. године, у 27 насеља живи 12724 становника.

По површини долази у ред најмањих општина у Србији, са просечом густином од 65 становника/км 2 .

Веома повољан геостратешки положај општину Мерошина позиционира на високом месту на инвестиционој мапи Србије.

Општина Мерошина је транзитно место на магистралном путу Ниш-Прокупље, који повезује општину са ауто путем Београд-Ниш (Коридором 10) и југоисточну и источну Србију са Косовом и Метохијом и Црном Гором. Близина већих урбаних центара, пре свега Ниша и Прокупља на свега 17км, као и близина аеродрома „Константин Велики“, представљају непосредну погодност за убрзање економског развоја општине.

Локација територије ове општине омогућује проток путника и робе у свим правцима Србије и према Црној Гори и представља непосредну погодност за убрзавање економског развоја општине.

Близина већих урбаних центара говоре у прилог доброј саобраћајној повезаности - од Београда је удаљена 230 км, од Скопља 220 км, од Европске Уније (државна граница са Бугарском) 126 км и Софије 160 км.

Рељеф општине Мерошина карактеришу брежуљкасто-брдовити и ниско-планински терени.

Општина Mерошина спада у ред недовољно развијених општина у Србији. Због повољних природних услова, једна од значајних привредних грана у структури Мерошинске привреде је пољопривреда. Укупан број пољопривредних газдинстава је 3828, а укупан број носилаца породичног газдинстава који су обављали пољопривредну активност је 3737 од тога 562 носилаца женског пола и 3175 носилаца мушког пола.

Пољопривредно земљиште које пружа услове за разноврсну пољопривредну пропизводњу, највреднији је природни потенцијал којим општина располаже и простире се простире на 77% обрадивог земљишта, а чак 75% свих регистрованих газдинстава поседује воћњак и бави се воћарском производњом.

Вишња, нарочито аутохтона сорта „Облачинска вишња“ са регистрованим географским пореклом, засађена на око 1.500 ha, извози се са око 90% укупног годишњег рода, а мањи део прерађује се у домаћој прехрамбеној индустрији. У воћарству све више доминирају и нови засади шљива сорте „стенлеј“, малина, јагода и купина. Овај крај је традиционално познат по гајењу поврћа под пластеницима и то паприка, парадајз краставац, купус и др.

Умерено континентална клима са благим одликама средоземне, због близине моравско-вардарске долине, као и велико богатство подземних и текућих вода, допринело је да плодно земљиште представља основни природни ресурс општине.

Туристички потенцијал Мерошине лежи на обалама два језера – Облачинског, где постоји адаптирани спортско-туристички комплекс СП РЕСОРТ Туристичко Насеље - Облачинско језеро и Крајковачког, у подножју Малог Јастрепца, са потенцијалом за рурални и ловни туризам.

Заштићено природно добро - споменик природе „Таткова земуница“ лоциран је на јужним деловима Малог Јастребца, који је због богате флоре и фауне станиште ситне и крупне дивљачи и представља атрактиван туристички производ.

На територији општине налази се и археолошко налазиште из Јустинијанове епохе античког града Кулина - Балајнац у атару села Градиште.

У циљу промоције свог бренда, општина сваке године у јуну организује традиционалну регионалну манифестацију „Дани облачинске вишње“.

**Локална индустрија**: приватна предузећа „Милса“, чија је основна делатност производња и прерада пољопривредних производа; „Бифтек“ са основном делатношћу прераде меса и производње месних прерађевина; „Мессер Техногас“ – производња течних гасова; „Ергомејд“ – производња и монтажа намештаја по мери; „Ауто центар Цако“ – продаја половних возила и делова; „Алтина“ – производња папирне галантерије; „Гоеx“ – производња боја и лакова; „Ексол“ – производња уља и мазива, Минг ковачница; „Super pellets“ DOO Мерошина – производња производа од дрвета, плуте , сламе и прућа; Микотерм; СЗР „Nigos-elektronik“; „TYR Reciycling industry – производња машина за рециклажу; итд. Предузетници се углавном баве услужним делатностима као што су: стоваришта грађевинског материјала, трговинске, вулканизерске радње,фризерски салони.

Општина има једну матичну осмогодишњу школу „Јастребачки партизани“ Мерошина, чије је седиште у Мерошини, са још пет истурених осмогодишњих школа, као и четворогодишње школе у 12 насеља. Систем предшколског образовања је добро организован и равномерно територијално распоређен са условима који гарантују добру услугу у складу са планираним циљевима.

Као административни центар и седиште Општине, у насељу Мерошина има око 900 становника, где постоје следеће установе: Јавно комунално предузеће „Мерошина“, Основна школа „Јастребачки партизани“ Мерошина, Предшколска установа „Полетарац“ Мерошина, Установа за спорт и туризам „Облачинско језеро“, Народна библиотека, Центар за социјални рад, Дом здравља, Црвени Крст, Пошта, Полицијска станица, Ветеринарска станица, погон Електродистрибуције.

Општина Мерошина ће усмерити стратегију развоја малих и средњих предузећа и предузетника у два основна правца:

* стварање услова за бржи развој регистрованих привредних субјеката и предузетника;
* стварање повољног пословног амбијента за отварање нових малих и средњих предузећа и предузетника и индустријских погона у индусријској зони.

На општинском нивоу постоји позитиван тренд броја новооснованих предузетначких радњи. Тренду броја новооснованих привредних субјеката доприноси и политика Националне службе за запошљавање, која својим програмима доприноси стварању услова и даје подстицај новим предузетницима, како у погледу едукације тако и давањем подстицајних новчаних средстава. Све је већи приступ државним инвестиционим фондовима и коришћењу њихових кредитних линија.

1. СТАЊЕ И ТОКОВИ НА ТРЖИШТУ РАДА

## 2.1.СТАЊЕ НА ТРЖИШТУ РАДА

***Табела 1.*** *Просечан број запослених у 2023.години (последњи доступни статистички подаци)*

|  |  |  |
| --- | --- | --- |
| ***Територија*** | ***Незапослени******стање******30.11.2023.***  | ***Незапослени******стање******31.12.2022.*** |
| **НИШАВСКИ ОКРУГ** | ***26467*** | ***28528*** |
| Ражањ | 482 | 469 |
| Алексинац | 4436 | 4785 |
| Гаџин Хан | 484 | 519 |
| Сврљиг | 950 | 1092 |
| Мерошина | 1347 | 1380 |
| **Дољевац** | 1079 | 1209 |
| Ниш | 17689 | 19074 |

Опште карактеристике тржишта рада 2023. године су неусаглашеност понуде и потражње радне снаге, средња стопа незапослености, велико учешће дугорочно незапослених лица, смањена стопа незапослености младих, неповољна старосна и квалификациона структира незапослених, ниска мобилност радне снаге, велики број незапослених који припадају теже запошљивим категоријама, као и велики број ангажованих лица у сивој економији код приватних послодаваца.

## 2.2.СТРУКТУРА НЕЗАПОСЛЕНИХ

***Графикон 1.*** *Број и полна структура незапослених, преглед по месецима*

***Графикон 2.*** *Незапослена лица по степену стручне спреме и полу*

***Графикон 3****. Незапослена лица по старости и полу у месецу новембру 2023 године*

У последњих 12 месеци посао је добило 103 лица.

Структура активних незапослених лица, има следеће карактеристике:

* веће учешће неквалификованих лица у укупној незапослености;
* веће учешће лица која су била у радном односу;
* највеће учешће лица која чекају запослење до једне године;
* веће учешће мушкараца у укупној незапослености;
* половина незапослених је старости од 40 – 60 година;
* најугроженије групе незапослених лица и рањиве категорије су лица старија од 50 година, дугорочно незапослена лица, незапослени без квалификација и ниско квалификовани, вишкови запослених, повратници по споразуму о реадмисији.

## 2.3.ПОЛОЖАЈ РОМА НА ТРЖИШТУ РАДА

На евиденцији Националне службе за запошљавање – испостава Мерошина на дан 31.12.2023. године је евидентиран 131 припадник ромске националности, од тога 49 жена. Они представљају посебно осетљиву групу на тржишту рада.

Највећем броју радно способних Рома недостаје адекватно образовање како би успешно учествовали на тржишту рада. Општина и Национална служба за запошљавање посебну пажњу посвећују друштвеној инклузији ове групе.

## 2.4.СЛОБОДНА РАДНА МЕСТА И ЗАПОШЉАВАЊЕ

Послодавци на територији општине су исказали потребу за радницима који поседују потребне додатне вештине за:

* практичним знањима у призводним занимањима што указује на недостатак практичних знања која се стичу у средњем образовању;
* основним нивоом познавања рачунара и познавање разних програмских језика;
* вишим нивоом знања страних језика;
* обукама за геронто-неговатељице;
* поседовањем сертификата за одређене делатности, стручним испитима за противпожарну заштиту и испитима из безбедности и заштите на раду.

## 2.5.КОРИСНИЦИ НОВЧАНЕ НАКНАДЕ НА ОСНОВУ НЕЗАПОСЛЕНОСТИ

На основу евиденције Националне службе за запошљавање – испостава Мерошина, за период од 01.01.2023. – 30.11.2023. године укупан број корисника новчане накнаде је 210 лица, што указује да је проценат престанка радног односа смањен.

## 2.6.СИВА ЕКОНОМИЈА

Рад у сивој економији у РС повезује се са ниским зарадама, сиромаштвом и угроженошћу. Од укупног броја запослених који су испод границе сиромаштва, преко 70% је радио у сивој економији. Код послодаваца који послују у сивој економији највише се запошљавају на радним местима помоћне и неквалификоване радне снаге. Рад на црно који је распрострањен међу младима опада са вишим старосним добом и стицањем радног искуства, а не често због обезбеђења голе егзистенције породице укључење у овакав посао не подразумева степен образовања.

# 3.МЕРЕ АКТИВНЕ ПОЛИТИКЕ ЗАПОШЉАВАЊА У 2023.години

У оквиру активних мера у циљу запошљавања у 2023. години, реализована је мера, по споразуму, ЈАВНИ РАДОВИ, кроз пројекте а послодавац – извођач јавног рада, Јавно комунално предузеће Мерошина, je за спровођење Јавних радова радно ангажовало 11 незапослених, са евиденције Националне службе, Општинска управа општине Мерошина је радно ангажовала 8 лица а Народна библиотека Мерошина 5 лица, такође са евиденције Националне службе, што је укупно 24 лица.

На име реализације ове мере активне политике запошљавања општина Мерошина издвојила је средства у износу од 1.500.000,00 динара.

Као мера активне политике запошљавања предвиђена ЛАПЗ за период 2021.до 2023.године одобрена је и мера – субвенције – самозапошљавање за 7 лица у појединачном износу од по 300.000,00 динара.

# 4.ПОЛИТИКА ЗАПОШЉАВАЊА ОПШТИНЕ МЕРОШИНА ЗА ПЕРИОД 2024-2026.ГОД

Локални акциони план запошљавања општине Мерошина је документ који се базира на поштовању смерница политике запошљавања ЕУ, посебно смерница за раст и стварање услова за запошљавање, као и на уважавању Акционог плана за период од 2024. до 2026. године за спровођење Стратегије запошљавања у Републици Србији за период од 2021. до 2026.године.

Оваквим приступом општина Мерошина тежи стварању услова за решавање последица насталих транзиционим процесом као и проблема насталих економском кризом. У складу са Националним планом запошљавања РС, Локални акциони план запошљавања базира се на привлачењу већег броја људи на рад, повећању понуде радне снаге и потражње, подстицању прилагодљивости радника и предузећа на промене, подршци и подстицајима на стварању услова за отварање нових радних места у приватном сектору као и самозапошљавању.

Раст запошљавања и одрживо повећање запослености, посебно у приватном сектору, у великој мери зависиће од успеха у другим економским активностима, како на нивоу општине Мерошина, тако и на нивоу Србије. Развој привреде, привлачење страних директних инвестиција, унапређење система образовања и система социјалне заштите, спровођење концепта децентрализације и ублажавање регионалних разлика у великој мери ће се одразити на спровођење локалног акционог плана запошљавања општине Мерошина.

Мере активне политике запошљавања за период 2024-2026 год, као приоритет третирају јавне радове за особе са инвалидитетом, стручну праксу, субвенције за самозапошљавање.

Категорије теже запошљивих лица дефинисане су Акционим планом за период од 2024. до 2026. године за спровођење Стратегије запошљавања у Републици Србији за период од 2021. до 2026. године („Службени гласник РС”, број 18/21 и 36/21-исправка).

Теже запошљив незапослени јесте незапослени који због здравственог стања, недовољног или неодговарајућег образовања, социодемографских карактеристика, регионалне или професионалне неусклађености понуде и тражње на тржишту рада, или других објективних околности теже налази запослење**.**

У складу са Законом о запошљавању и осигурању за случај незапосленостиАкциони план садржи категорије теже запошљивих лица које имају приоритет у укључивању у мере активне политике запошљавања.

У оквиру појединих мера активне политике запошљавања дефинисане су категорије теже запошљивих лица која се укључују у меру, а у мерама у оквиру којих нису дефинисане категорије, приоритет за укључивање имају незапослена лица из следећих категорија:

* лица без основног образовања и завршене средње школе;
* млади до 30 година старости без радног искуства;
* жене, а посебно жене из мање развијених и девастираних подручја;
* особе са инвалидитетом;
* Роми;
* корисници новчане социјалне помоћи и других услуга социјалне заштите[[1]](#footnote-1);
* лица старости 50 и више година;
* дугорочно незапослена лица која посао траже дуже од 12 месеци, а посебно незапослена лица која посао траже дуже од 18 месеци;
* самохрани родитељи;
* супружници из породице у којој су оба супружника незапослена.

Посебан приоритет за укључивање у мере активне политике запошљавања имају лица која се суочавају са више фактора отежане запошљивости, односно, која припадају у две или више претходно наведених категорија теже запошљивих лица.

Сходно уведеној пракси родног буџетирања, у мере активне политике запошљавања подједнако ће се укључивати незапослени мушкарци и жене, ради подстицања једнаких могућности за њихово запошљавање.

Уколико се током реализације ЛАПЗ-а за 2024-2026 године, односно током спровођења програма и мера дефинисаних ЛАПЗ-ом утврди да за поједине мере и програме не постоји интересовање послодаваца или незапослених лица, могуће је извршити прерасподелу планираних средстава.

На основу стратешког опредељења и дефинисаних приоритета политике запошљавања за период 2024-2026 год, утврђени су следећи циљеви, који се постижу спровођењем програма и мера активне политике запошљавања, али и других програма и мера:

## 4.1.Отварање нових радних места

1. Подстицање запошљавања и превенција незапослености:
* Промоција отварања нових радних места и запошљавања подстицањем предузетништва и самозапошљавања доделом субвенција,
* Промоција и организовање јавних радова,
* Стручна пракса код приватног послодавца, јавним установама и институцијама,
* Субвенционисање за запошљавање лица из категорије теже запошљивих,
1. Подстицање запошљавања младих:
* Промовисање стручне праксе за ученике и студенте,
* Подстицаји послодавцима за запошљавање младих,
* Пружање подршке младим предузетницима

## 4.2.Унапређивање социјалне инклузије и једнаког приступа тржишту рада

1. Уједначавање положаја жена и мушкараца на тржишту рада:
* Подстицање женског предузетништва и самозапошљавања,
* Подстицање запошљавања жена из категорије теже запошљивих лица,
* Подстицај запошљавања жена и младих из сеоских средина
1. Стварање услова за социјалну инклузију и запошљавање незапослених лица из категорије теже запошљивих за запошљавање незапослених лица из једне или више категорија теже запошљивих:
* Подстицање запошљавања Рома, избеглих и расељених лица,
* Подстицање запошљавања особа са инвалидитетом,
* Подстицај запошљавања жена и младих из сеоских средина,
* Подстицање запошљавања незапослених у стању социјалне потребе и корисника материјалног обезбеђења, радно способних корисника новчане социјалне помоћи, млади до 30 година старости са статусом деце палих бораца, млади до 30 година који су имали/имају статус детета без родитељског старања, жртве трговине људима и жртве породичног насиља,
* Подстицање запошљавања младих до 30 година старости, старијих од 50 година, вишкова запослених.

# 5.ПРИКАЗ УТВРЂЕНИХ ЦИЉЕВА И МЕРА

## 5.1.Отварање нових радних места, смањивање ефеката економске кризе на постојећа радна места и повећање формалне запослености

## 5.1.1.Подстицање запошљавања и превенција незапослености

Подстицање запошљавања и превенцију незапослености, кроз мере активне политике запошљавања: саветовањем, организовањем обука (да би унапредило понуду радне снаге) и доделом субвенција (да би повећао тражњу за радном снагом) као и осталим видовима подстицаја, општина Мерошина спроводиће у партнерском односу са Националном службом за запошљавање.

У циљу индивидуалне подршке незапосленим лицима, поред информисања, активности ће бити усмерене на утврђивање индивидуалних планова запошљавања и то не само у правцу повећања броја већ и квалитета и садржаја планова.

Додељивањем субвенција за самозапошљавање али и послодавцима за запошљавање незапослених на новоотвореним местима и запошљавање лица из категорије теже запошљивих, општина Мерошина ће у периоду 2024-2026. год. омогућити убрзани развој младих предузећа и предузетника у оквиру најперспективнијих грана привреде.

Јавни радови ће се спроводити у циљу радног ангажовања теже запошљивог незапосленог, незапосленог у стању социјалне потребе и корисника материјалног обезбеђења а биће организовани на нивоу локалне самоуправе уз суфинансирање из буџета општине Мерошина.

Програм стручне праксе код приватног послодавца и послодавца из јавног сектора подразумева стицање практичних знања и вештина за самосталан рад у занимању за које је стечено одговарајуће образовање – квалификација.

У стицање практичних знања код приватног послодавца и послодавца из јавног сектора могу бити укључена незапослена лица која немају квалификацију и искуства за обављање послова за које се организује стицање практичних знања и вештина.

### 5.1.2.Подстицање запошљавања младих

Велики изазов представља запошљавање младих, чија је стопа незапослености једна од највећих у Европи. Анализа незапослености младих показује да је за успешно решавање овог проблема неопходно успостављање широког консензуса актера на тржишту рада о ефикасним мерама циљано оријентисаним на потребе младих и стварање могућности за њихово продуктивно запослење. Зато је неопходно успоставити јединствену политику запошљавања младих у смислу обезбеђивања синергијског деловања различитих субјеката за ову област и константно радити на стварању једнаких могућности на образовање, запшљавање и пристојан рад за младе. Тиме ће бити обезбеђен ефикасан прелазак са школовања на рад.

Посебан проблем представља прелазак младих из школе у свет рада и том проблему посветиће се посебна пажња, у смислу пружања конкретне подршке и праћења индикатора запошљавања младих. Посебно ће се предузимати одговарајуће мере за оне младе који рано напуштају школовање и чији је ниво квалификација низак, са циљем да додатним образовањем а нарочито тренинзима и обукама превазиђу недостатак и подигну ниво својих компетенција. Организовањем обука из свере самосталног привређивања, саветовањем, креирањем мера активне политике запошљавања према индивидуалним знањима и укључивањем младих у оне мере активне политике које ће дати најбоље резултате на тржишту рада (индивидуалан приступ), подстицаће се запошљавање и самозапошљавање младих. Унапређивањем социјалног дијалога промовисаће се и унапређивати флексибилни облици рада и право младих на пристојан рад, што ће уједно допринети и сузбијању сиве економије.

## Унапређивање социјалне инклузије и једнаког приступа тржишту рада

### 5.2.1.Уједначавање положаја жена и мушкараца на тржишту рада

Да би се постигло пуно дејство мера намењених економском оснаживању жена, потребни су адекватни капацитети за њихово спровођење, друштвена свест о њиховом значају и право разумевање њихове суштине и очекиваних резултата. Ово се односи како на институције које треба да спроводе политику једнаких могућности, тако и на приватан сектор у економији, а и на разумевање шире јавности о доприносу жена бољем укупном развоју друштва.

Према подацима Светског економског форума постоји снажна корелација између равноправности полова и БДП по становнику. Неискоришћеност женске радне снаге је једна од препрека за бржи економски раст, односно постоји много простора да жене постану важан ресурс за развој економије и друштва у целини. Адекватно коришћење женских људских ресурса једно је од кључних развојних питања. Зато је неопходно унапређење родне равноправности, отклањање директне и индиректне дискриминације, подстицање жена на веће укључивање у тржишну економију и укључивање родне перспективе у све области друштвеног живота.

Равноправност жена и мушкараца јесте једно од основних начела у законодавном систему РС, али реални показатељи указују да једнака права не морају нужно да значе и једнак положај, те да су жене у Србији у неповољнијем положају у односу на мушкарце. Оснаживање улоге жена и унапређење родне равноправности не представља тражење посебних привилегија, већ доприноси успостављању равнотеже међу половима и изградњи хармоничних односа.

Првенствено се мора радити на стварању услова за отварање нових радних места и промоцији флексибилних облика рада погодних за жене у циљу усклађивања радних услова и породичног живота, као и стимулисању послодаваца у смислу стварања услова за запошљавање са непуним радним временом и услова за рад од куће. Потребно је припремити и посебне програме запошљавања намењене маргинализованим категоријама жена, а посебно вишеструко дискриминисаним.

### Стварање услова за социјалну инклузију и запошљавање незапослених

### лица из категорије теже запошљивих ( из једне или више категорија теже запошљивих ) , особа са инвалидитетом, Рома, избеглих и расељених лица, повратника по споразуму о реадмисији, жртава трговине људима и породичног насиља, радно способних корисника новчане социјалне помоћи, младих до 30 година који су имали/имају статус детета без родитељског старања, младих до 30 година старости са статусом детета без родитељског старења

Питање социјалне интеграције особа са инвалидитетом односи се на све сфере друштвеног живота. ЛАПЗ предвиђа програме и мере усмерене на стварање услова за укључивање и конкурентни наступ особа са инвалидитетом. Законом о професионалној рехабилитацији и запошљавању особа са инвалидитетом установљен је правни оквир као основа за ефикасније и квалитетније укључивање особа са инвалидитетом на отворено тржиште рада, уз примену квоте, процену радне способности, могућности запослења и утврђивање статуса, ширење мреже давалаца услуга мера и активности професионалне рехабилитације, јачање капацитета, компетенција и улога предузећа за професионалну рехабилитацију и запошљавање особа са инвалидитетом као посебног облика запошљавања.

Поред јачања капацитета носилаца и давалаца услуга професионалне рехабилитације и запошљавања особа са инвалидитетом и послодаваца који запошљавају особе са инвалидитетом, неопходна је и сензибилација друштва о правима, могућностима и значају радно социјалне интеграције особа са инвалидитетом.

У циљу подстицања запошљавања Рома, избеглих и расељених лица и повратника по споразуму о реадмисији, ЛАПЗ предвиђа унапређење базе података, као основе за праћење ефеката мера активне политике запошљавања.

У циљу смањења сиромаштва и инклузије лица у стању социјалне потребе, као и корисника материјалног обезбеђења, младих до 30 година који су имали/имају статус детета без родитељског старања, младих до 30 година старости са статусом детета без родитељског старања, жртава трговине људима и породичног насиља подстицаће се сарадња са центрима за социјални рад како би се ова лица мотивисала да социјалну помоћ друштва замене за запошљавање. У том смислу радиће се на повећању броја лица укључених у мере активне политике запошљавања.

# ПРОГРАМИ И МЕРЕ АКТИВНЕ ПОЛИТИКЕ ЗАПОШЉАВАЊА

Мере активне политике запошљавања општине Мерошина су:

 Јавни радови на којима се ангажују особе са инвалидитетом

Овај вид подстицаја спроводиће се у циљу запошљавања теже запошљивог незапосленог и незапосленог у стању социјалне потребе и ради остваривања одређеног друштвеног интереса. У периоду 2024-2026.године, организоваће се јавни радови у области социјалне заштите и хуманитарног рада, одржавања и обнављања јавне инфраструктуре и одржавања и заштите животне средине и природе.

Право учествовања у поступку организовања јавних радова имају органи јединица локалне самоуправе, јавне установе и јавна предузећа, привредна друштва, предузетници, задруге и удружења.

Програм стручне праксе

Стручна пракса код приватног послодавца и послодаваца из јавног сектора подразумева стицање практичних знања и вештина за самосталан рад у занимању за које је стечено одговарајуће образовање – квалификација.

Субвенција за самозапошљавање **-** одобрава се незапосленом лицу

ради оснивањарадње, задруге или другог облика предузетништва као и за оснивање привредног друштва уколико оснивач заснива у њему радни однос, у делатностима дефинисаним у складу са потребама локалног економског развоја у локалном планском документу у области запошљавања.

**Услов** за подношење захтева за финансирање мера активне политике запошљавања из средстава опредељених за реализацију Акционог плана је да јединица локалне самоуправе има:

1) формиран локални савет за запошљавање;

2) усвојен локални плански документ у области запошљавања;

3) усаглашен локални плански документ у области запошљавања са Акционим планом и покрајинским акционим планом за запошљавање;

4) обезбеђено више од половине потребних средстава за финансирање одређене мере.

Изузетно, уколико се ради о неразвијеној јединици локалне самоуправе, министар надлежан за послове запошљавања, у складу са одредбама Закона о запошљавању и осигурању за случај незапослености може одобрити учешће у финансирању и када је обезбеђено мање од половине потребних средстава.

**Критеријуми** на основу којих се одобрава висина износа средстава по захтеву јединице локалне самоуправе за учешће у финансирању мера су:

1. степен развијености јединице локалне самоуправе (јединици локалне самоуправа која припада мање развијеним подручјима обезбеђује се виши износ средстава из буџета РС у односу на развијене јединице локалне самоуправе), с тим да минимални износ који се може обезбедити из буџета РС јединици локалне самоуправе која припада четвртoj групи (степен развијености испод 60% републичког просека) и девастираним подручјима (степен развијености испод 50% републичког просека) износи 60%, осим за јединице локалне самоуправе које су у захтеву за суфинансирање исказале потребу за обезбеђивањем нижег учешћа средстава из буџета РС од 60%;

2. формиран локални савет за подручје више јединица локалних самоуправа и усвојен заједнички плански документ у области запошљавања за подручје тих јединица локалних самоуправа.

Јединица локалне самоуправе може до 30. априла 2024. године, односно последњег дана месеца фебруара 2025. и 2026. године, преко Националне службе за запошљавање, поднети министарству надлежном за послове запошљавања захтев за учешће у финансирању мера активне политике запошљавања предвиђених локалним планским документом у области запошљавања.

По истеку рока за подношење захтева, Национална служба за запошљавање проверава испуњеност услова за финансирање мера активне политике запошљавања, припрема мишљење о сваком појединачном локалном планском документу у области запошљавања (усклађеност са циљевима локалног економског развоја и индикаторима на локалном тржишту рада) и даје предлог за учешће у финансирању мера активне политике запошљавања на основу критеријума и расположивих средстава.

Национална служба за запошљавање доставља министарству надлежном за послове запошљавања предлог за учешће у финансирању мера активне политике запошљавања у року од 30 дана од дана истека рока за подношење захтева, на основу кога министар надлежан за послове запошљавања доноси одлуку.

 Национална служба за запошљавање и јединице локалне самоуправе обухваћене одлуком закључују споразум о начину и поступку реализације мера активне политике запошљавања, као и другим питањима од значаја за спровођење ове одлуке.

# СРЕДСТВА

Финансирање активне политике запошљавања обавља се из средстава буџета општине Мерошина, средстава надлежног Министарства за послове запошљавања, поклона, донација, кредита и других извора. Потребна средства за реализацију програма и мера активне политике запошљавања у спровођењу локалног плана запошљавања општине Мерошина за сваку годину почев од 2024.год, 2025.год. и за 2026.год. биће обезбеђена у буџету општине Мерошина у износу од 1.200.000,00 динара за 2024.годину, 1.200.000,00 динара за 2025.годину и 1.200.000,00 динара за 2026.годину.

Предлог програма или мера који се могу реализовати у 2024.години

|  |  |  |  |  |
| --- | --- | --- | --- | --- |
| **Ред.бр.** | **Програм** | **Допринос из буџета** | **Партнери** | **Донатори** |
| 1. | **Стручна пракса – стицање знања и вештина за самосталан рад у струци** |  10-100% |  НСЗ | Републички фондови, страни донатори |
| 2. | **Самозапошљавање-незапослена лица /незапослена лица из категорије теже запошљивих лица** |   10-100% |   НСЗ | НСЗ, Републички фондови, страни донатори |
| 3. | **Јавни радови на којима се ангажују особе са инвалидитетом** |   10-100%  |  НСЗ | НСЗ, Републички фондови, страни донатори |

# 8. ТАБЕЛА ЦИЉЕВА И МЕРА ЗА РЕАЛИЗАЦИЈУ ЛАПЗ-а

***А.Отварање нових радних места***

|  |
| --- |
| 1. **Подстицање запошљавања и превенција незапослености**
 |
| Мера | Очекивани резултати | Индикатор | Носиоци активности | Извор финансирања |
| Промоција отварања нових радних места и запошљавања подстицањем предузетништва и самозапошљавања субвенционисањем | Промоција предузетништва и самозапошљавања уз помоћ субвенције. Повећано запошљавање додељивањем субвенција послодавцима. | Број предузетника који су започели посао уз помоћ субвенција, који још увек раде у години x+5 у односу на број предузетника који су започели посао у години x.Број послодаваца корисника субвенције.Број и структура лица запослених уз субвенцију послодавцу.Број и структура теже запошљивих лица запослених уз субвенцију послодавцу.Број запослених који су у радном односу 6 месеци након истека субвенције. | Општина Мерошина, КЛЕР | Буџет РС, Буџет општине Мерошина,НСЗ, Донаторска средства |
| Стручна пракса и/или стицање практичних знања код приватног послодавца или послодавца из јавног сектора | Оспособљена лица са стеченим практичним знањима и вештинама за самосталан рад | Број лица која су обухваћена предвиђеном мером | Општина Мерошина, НСЗ | Буџет РС, буџет општине Мерошина |
| Промоција и организовање јавних радова - ОСИ | Организовање јавних радова од интереса за општину Мерошина финансираних из републичког буџета и спровођење јавних радова које финансира општина Мерошина | Број организованих јавних радова средствима из буџета РС .Број организованих јавних радова из буџета општине.Број и структура запослених на јавним радовима .Број учесника који су запослени 6 месеци након завршетка јавног рада. | Општина Мерошина ,НСЗ | Буџет РС, буџет општине Мерошина, НСЗ |
| 1. **Подстицање запошљавања младих**
 |
| Пружање подшке младим предузетницима  | Повећан број младих предузетника којима је пружена подршка  | Број годишњих реализованих програма којима се унапређује предузетништво и самозапошљавање код младих. | Општина Мерошина и КЛЕР | Буџет РС, Буџет општине Мерошина, донаторска средства |

***Б. Унапређивање социјалне инклузије и једнаког приступа тржишту рада***

|  |
| --- |
| 1. **Уједначавање положаја жена и мушкараца на тржишту рада**
 |
| Мера | Очекивани резултати | Индикатор | Носиоци активности | Извор финансирања |
| Подстицање женског предузетништва и самозапошљавања | Повећан број жена самозапослених уз субвенцију за самозапошљавање.Повећан број жена предузетница.Оснивање сервиса за социјалне услуге и запошљавање жена у тим сервисима. | Број обука за предузетништво намењен женама.Број жена обучених за предузетништво.Број жена самозапослених уз субвенцију НСЗ.Учешће жена предузетница у укупном броју предузетника. | Министарство привреде, Министарство рада и социјалне политике, НСЗ, НВО, КЛЕР | Буџет РС, буџет општине Мерошина, донаторска средства |
| Подстицање запошљавања жена из категорије теже запошљивих лица | Креирани и спроведени посебни програми за запошљавање теже запошљивих жена. | Проценат учешћа жена у активним мерама у односу на удео жена у незапослености.Број и структура жена из категорије теже запошљивих укључених у програме и активне мере запошљавања.Број посебних програма.Број и структура жена запослених након 6 месеци од учешћа у програмима и мерама. | Министарство привреде, Министарство рада и социјалне политике, НСЗ, НВО, КЛЕР | Буџет РС, буџет општине Мерошина, донаторска средства |
| Подстицај запошљавања жена и младих из сеоских средина | Креирани и спроведени посебни програми за запошљавање жена и младих из сеоских средина | Број спроведених предавања Број учесника програмаБрој запослених жена и младих из сеоских средина | Министарство привреде, Министарство рада и социјалне политике, НСЗ, КЛЕР | Буџет РС, буџет општине Мерошина, донаторска средства |
| 1. **Стварање услова за социјалну инклузију и запошљавање особа са инвалидитетом, Рома, жртава трговине људима и жртава породичног насиља**
 |
| Мера | Очекивани резултати | Индикатор | Носиоци активности | Извор финансирања |
| Подстицање запошљавања особа са инвалидитетом и развој мреже иновативних социјалних предузећа | Информисана јавност, посебно послодавци о могућностима и значају запошљавања особа са инвалидитетом и повећано укључивање ОСИ (особа са инвалидитетом) у активне мере запошљавања.Јачање капацитета НСЗ, центра за професионалну рехабилитацију и запошљавање ОСИ и предузећа за професионалну рехабилитацију и запошљавање ОСИ. Повећано запошљавање ОСИ. | Број организованих информативних семинара и округлих столова.Број основаних социјалних предузећа.Број запослених у НСЗ обухваћени едукативним програмима.Број запослених у предузећима за професионалну рехабилитацију и запошљавање ОСИ који су обухваћени едукативним програмима.Удео особа са инвалидитетом у укупном броју учесника у мерама у односу на удео ове категорије у укупном броју незапослених на евиденцији НСЗ.Број и структура запослених ОСИ 6 месеци након примене мера | Министарство привреде, Министарство рада и социјалне политике, НСЗ, Одељење за привреду и комуналне делатности, Синдикати | Буџет РС, буџет општине Мерошина, Републички фондови, Донаторска средства |
| Подстицање запошљавања Рома | Унапређена база података о Ромима.Мотивисани незапослени Роми и укључени у мере активне политике запошљавања, посебно у функционално основно образовање и обуке.Пружена помоћ подносиоцима пројеката јавних радова у изради предлога. | Број одржаних мотивационих тренинга.Број и структура Рома који су похађали мотивационе тренинге.Број и структура Рома који су укључени у различите образовне програме у односу на удео ове категорије у укупном броју незапослених.Број и структура Рома који су укључени у јавне радове у односу на удео ове категорије у укупном броју незапослених.Број и структура Рома запослених уз субвенцију послодавцима. | Министарство привреде, НСЗ, НВО, Одељење за привреду и комуналне делатности | Буџет РС, буџет општине Мерошина, Републички фондови, Донаторска средства |
| Подстицање запошљавања избеглих и расељених лица | Унапређена база података о незапосленим избеглим и расељеним лицима.Повећано укључивање у мере активне политике запошљавања као допринос социјалној инклузији ове категорије незапослених лица. Спроведене потребне преквалификације и доквалификације. | Број послодаваца који је добио субвенције за запошљавање избеглих и расељених лица.Број и структура избеглих и расељених лица запослених уз помоћ субвенција.Број и структура избеглих и расељених лица запослених на јавним радовима. | Министарство привреде, НСЗ, Комесаријат за избеглице, Одељење за привреду и комуналне делатности | Буџет РС, буџет општине Мерошина, Донаторска средства |
| Подстицање запошљавања незапослених у стању социјалне потребе корисника материјалног обезбеђења | Повећано запошљавање лица у стању социјалне потребе и корисника материјалног обезбеђења | Број и структура лица у стању социјалне потребе и корисника материјалног обезбеђења која су се запослила кретањем мера | Министарство привреде, НСЗ, Центар за социјални рад, Одељење за привреду и комуналне делатности | Буџет РС, буџет општине Мерошина |
| Подстицање запошљавања жртава трговине људима и породичног насиља | Повећано укључивање у мере активне политике запошљавања ове категорије незапослених лица | Број и структура лица запослених уз помоћ субвенција | Министарство привреде, НСЗ, Центар за социјални рад, Одељење за привреду и комуналне делатности | Буџет РС, буџет општине Мерошина |

# НОСИОЦИ ПОСЛОВА РЕАЛИЗАЦИЈЕ АКЦИОНОГ ПЛАНА

Мере активне политике запошљавања предвиђене у Акционом плану запошљавања, реализоваће општина Мерошина у сарадњи са Националном службом за запошљавање и осталим институцијама из области запошљавања као и социјалним партнерима.

1. [↑](#footnote-ref-1)